**РЕПУБЛИКА БЪЛГАРИЯ**

**МИНИСТЕРСКИ СЪВЕТ**

**ПОСТАНОВЛЕНИЕ №……**

**от……………..2025 г.**

За приемане на Устройствен правилник на Националния иновационен фонд и за изменение и допълнение на нормативни актове на Министерския съвет

**МИНИСТЕРСКИЯТ СЪВЕТ**

**ПОСТАНОВИ:**

**§1.** Приема Устройствен правилник на Националния иновационен фонд.

**ПРЕХОДНИ И ЗАКЛЮЧИТЕЛНИ РАЗПОРЕДБИ**

**§2.** Настоящият правилник се приема на основание чл. 54 от Закона за насърчаване на научните изследвания и иновациите.

**§3.** Правилникът влиза в сила от деня на обнародването му в „Държавен вестник“.

**§4.** В срок от 14 дни от влизане в сила на Постановлението, министърът на иновациите и растежа издава заповед за отмяна на утвърдените от него Правила за управление на средствата на Националния иновационен фонд (ПУСНИФ).

**§5**. Определените с Устройствения правилник на Националния иновационен фонд функции на изпълнителния съвет, до неговото конституиране, се изпълняват от министъра на иновациите и растежа.

**§6**. В срок от 3 месеца от влизане в сила на Постановлението, министърът на иновациите и растежа утвърждава правила за управлението на Съвместната програма „ЕВРОСТАРС“.

**§7.** В Устройствения правилник на Министерството на иновациите и растежа, приет с Постановление № 20 на Министерския съвет от 2022 г. (обн., ДВ, бр. 17 от 2022 г., изм. и доп. ДВ. бр.81 от 26 Септември 2023 г. ), се правят следните изменения:

1. Приложението към чл. 6, ал. 8, чл. 11, ал. 3 и чл. 27, ал. 6 се изменя така:

|  |  |
| --- | --- |
| **Численост на персонала в организационните структури и административните звена в Министерството на иновациите и растежа** - **358 щатни бройки (Загл. изм. - ДВ, бр. 81 от 2023 г., в сила от 26.09.2023 г.)** | |
| Политически кабинет | 8 |
| в т.ч.: |  |
| заместник-министри | 3 |
| началник на политическия кабинет | 1 |
| парламентарен секретар | 1 |
| съветници, експертни и технически сътрудници | 3 |
| главен секретар | 1 |
| инспекторат | 5 |
| дирекция "Вътрешен одит" | 10 |
| служител по сигурността на информацията | 1 |
| финансов контрольор | 1 |
| Обща администрация | 53 |
| в т.ч.: |  |
| дирекция "Връзки с обществеността и протокол" | 8 |
| дирекция "Финанси и управление на собствеността" | 15 |
| дирекция "Правна, човешки ресурси и обществени поръчки" | 19 |
| дирекция "Административно и информационно обслужване" | 11 |
| Специализирана администрация | 279 |
| дирекция "Политики и анализи" | 13 |
| дирекция "Инструменти за икономически растеж" | 12 |
| дирекция "Насърчителни мерки и проекти" | 20 |
| Главна дирекция "Европейски фондове за конкурентоспособност" | 234 |
| в т.ч.: |  |
| сътрудници по управление на европейски проекти и програми | 51 |
| служители в териториалните звена | 44 |

**2.** Чл. 14, ал. 5 т. 5 се изменя така:

„5. осъществява контрол и извършва проверки по Закона за противодействие на корупцията;“;

**3.** В чл. 19 се създава точка 17:

„17. може да осъществява дейности по споделени услуги с администрациите на второстепенните разпоредители с бюджет към министъра на иновациите и растежа;“.

**4.** В чл. 20 точка 16 се изменя както следва:

„16. може да осъществява дейности по споделени услуги с администрациите на второстепенните разпоредители с бюджет към министъра на иновациите и растежа;“.

**5.** В чл. 21 се добавя точка 11:

„може да осъществява дейности по споделени услуги с администрациите на второстепенните разпоредители с бюджет към министъра на иновациите и растежа;“.

**6.** В чл. 22 се правят следните изменения:

**а)** Точка 18 се изменя така:

„18. оказва съдействие на дирекция „Правна, човешки ресурси и обществени поръчки“ и на дирекция „Финанси и управление на собствеността“ при изпълнението на задълженията им по Закона за обществените поръчки;“;

**б)** Създават се точки 25 и 26:

„25. осъществява организационно-административното обслужване на министъра, на членовете на политическия кабинет и на главния секретар;“;

„26. може да осъществява дейности по споделени услуги с администрациите на второстепенните разпоредители с бюджет към министъра на иновациите и растежа;“.

**7.** В чл. 24, т. 20 се изменя така:

„24. участва в разработването, координирането и осъществяването на политиката в областта на изкуствения интелект;

**8.** Чл. 25 се изменя така:

**а)** В т. 9, след думите „Правилника за прилагане на Закона за публичните предприятия (ППЗПП)“, запетаята и думите „Закона за Българската банка за развитие“ се заличават;

**б)** В т. 13 след думата „приватизацията“, запетаята и думите „дейността на Българската банка за развитие“ се заличават.

**в) Създава се т. 20:**

**„20.** инициира, администрира и участва в проекти по програми, финансирани от фондовете на ЕС за периода 2021 - 2027 г. или от държавния бюджет, в изпълнение на целите и приоритетите на правителствената политика в областта на научните изследвания, иновациите и предприемачеството и технологичния трансфер в подкрепа на бизнеса и различни сектори от националната икономика, включително по организацията на Национален иновационен фонд (НИФ).“

**9. В** Чл. 27, ал. 1, т. 2, буква т) се изменя така:

„т) осъществява процесуално представителство по всички съдебни и арбитражни дела, свързани с дейността на дирекцията по управление на средства от Европейския съюз, в т.ч. след санкция на главния секретар, съвместно с дирекция „Правна, човешки ресурси и обществени поръчки;“.

**§8.** В Устройствения правилник на Изпълнителната агенция за насърчаване на малките и средните предприятия (Приет с ПМС № 105 от 28.04.2015 г., обн., ДВ, бр. 32 от 5.05.2015 г., в сила от 5.05.2015 г., изм., бр. 82 от 23.10.2015 г., бр. 49 от 12.06.2018 г., в сила от 1.07.2018 г., бр. 20 от 9.03.2021 г., в сила от 9.03.2021 г., бр. 64 от 3.08.2021 г., в сила от 3.08.2021 г.) се правят следните изменения:

1. В заглавието и навсякъде в текста думите „министъра на икономиката” и „Министерството на икономиката” се заменят съответно с „министъра на иновациите и растежа” и „Министерството на иновациите и растежа”.
2. Чл. 6, ал. 1, т. 2 се изменя по следния начин:

„изготвя и представя на министъра на иновациите и растежа текущи доклади и ежегоден доклад за дейността на Агенцията. При поискване предоставя на министъра на икономиката и индустрията предложения за подобряване на политиката за насърчаване на малките и средните предприятия и нейното реализиране;“

1. В чл. 6, ал. 1, т. 4 думите „[на Република България 2014 – 2020](https://web.apis.bg/p.php?i=2687855&b=0)“ се заличават.
2. Чл. 13 , ал. 1, т. 2 се изменя така:

„т. 2 информира стопанските субекти за идеите и политиките на Министерството на икономиката и индустрията и Министерството на иновациите и растежа и подпомага тяхното прилагане“

**5.** Чл. 13, ал.1, т. 3 се изменя така:

„т. 3 дава обратна връзка и предложения от бизнеса към Министерството на икономиката и индустрията и към Министерството на иновациите и растежа относно прилаганите политики и подобряването на бизнес средата като цяло“.

**6.** Изменя се чл. 8, ал. 2, както следва: Общата численост на персонала в административните звена на Агенцията е 44 щатни бройки

**7.** Изменя се Приложение към чл. 8, ал. 2, както следва:

**Численост на персонала в администрацията на Изпълнителната агенция за насърчаване на малките и средните предприятия – 44 щатни бройки**

Изпълнителен директор – 1

Заместник изпълнителен директор – 1

Главен секретар – 1

Финансов контрольор – 1

Обща администрация – 5

в т.ч. дирекция „Административна“ – 5

Специализирана администрация – 35

в т.ч. дирекция „Интернационализация на малките и средните предприятия“ – 21

дирекция „Развитие на малките и средните предприятия“ – 14

**8.** В чл. 10 се създава нова алинея (3):

„(3)Дейности по административно, информационно-техническо, правно, финансово обслужване, управление на собствеността, връзки с обществеността и човешки ресурси могат да се осъществяват от администрацията на Министерството на иновациите и растежа съгласно сключено споразумение между главните секретари на администрациите.“.

**§ 9.**В Приложение към чл. 13, ал. 2 към Устройствения правилник на Българската агенция за инвестиции ( Приет с ПМС № 105 от 28.04.2015 г., обн., ДВ, бр. 32 от 5.05.2015 г., в сила от5.05.2015 г., изм., бр. 82 от 23.10.2015 г., бр. 43 от 10.06.2022 г., в сила от 10.06.2022 г). се правят следните изменения:

1. Думите „Численост на персонала в организационните структури и административните звена на Българската агенция за инвестиции - 27 щатни бройки“ се заменят с думите „Численост на персонала в организационните структури и административните звена на Българската агенция за инвестиции - 24 щатни бройки“;
2. На ред „Обща администрация“ числото „7“ се заменя с числото „5“;
3. На ред „в т.ч. Дирекция Административно-правно обслужване“ числото „7“ се заменя с числото „5“;
4. На ред „Специализирана администрация“ числото „17“ се заменя с числото „16“
5. На ред „в т.ч. дирекция „Маркетинг и инвестиционно обслужване“ числото „17“ се заменя с числото „16“;
6. В чл. 15 се създава нова алинея 7:

„(7) Дейности по административно, информационно-техническо, правно, финансово обслужване, управление на собствеността, връзки с обществеността и човешки ресурси могат да се осъществяват от администрацията на Министерството на иновациите и растежа съгласно сключено споразумение между главните секретари на администрациите.“.

**§ 10.** В Приложение № 3 към чл. 53, ал. 1 и чл. 54, ал. 1 от Устройствения правилник на Министерския съвет и на неговата администрация, приет с Постановление № 229 на Министерския съвет от 2009 г. (обн., ДВ, бр. 78 от 2009 г.; изм. и доп., бр. 102 от 2009 г., бр. 15, 25 и 30 от 2010 г.; попр., бр. 32 от 2010 г.; изм. и доп., бр. 74 и 88 от 2010г., бр. 15, 25, 31, 43, 54 и 80 от 2011 г., бр. 22, 50 и 103 от 2012 г., бр. 30, 51, 69, 70, 74, 82, 88 и 102 от 2013 г., бр. 8, 49, 58, 67, 76 и 94 от 2014 г., бр. 5, 19, 37 и 57 от 2015 г., бр. 2, 8, 49 и 91 от 2016 г., бр. 12, 30, 39, 45, 63 и 68 от 2017 г., бр. 2 и 70 от 2018 г., бр. 1, 3, 12, 46, 57, 93 и 97 от 2019 г., бр. 25 от 2020 г. и бр. 20, 27, 41, 87 и 107 от 2021 г., бр. 17, 21, 38, 60, 62, 70, 75, 82, 85 от 2022 г., бр. 18, 44, 50, 63, 81, 95, 103, 104 и 106 от 2023 г., 29, 34, 37, 40, 49, 64, 75 и 96 от 2024 г., 6, 7, 15 и 19 от 2025 г.) се правят следните изменения:

1. Думите „Обща численост на служителите в администрацията на Министерския съвет – 497 щатни бройки“ се заменят с „Обща численост на служителите в администрацията на Министерския съвет – 499 щатни бройки“;

2. На ред „Специализирана администрация“ числото „187“ се заменя със „189“;

3. На ред „дирекция „Централно координационно звено“ числото „53“ се заменя с „55“.

**МИНИСТЪР-ПРЕДСЕДАТЕЛ:**

**(РОСЕН ЖЕЛЯЗКОВ)**

**ГЛАВЕН СЕКРЕТАР НА МИНИСТЕРСКИЯ СЪВЕТ:**

**(ГАБРИЕЛА КОЗАРЕВА)**

**ГЛАВЕН СЕКРЕТАР НА**

**МИНИСТЕРСТВОТО НА ИНОВАЦИИТЕ И РАСТЕЖА:**

**(КАЛИН АНАСТАСОВ)**

**ДИРЕКТОР НА ДИРЕКЦИЯ „ПРАВНА, ЧОВЕШКИ РЕСУРСИ**

**И ОБЩЕСТВЕНИ ПОРЪЧКИ"**

**НА МИНИСТЕРСТВОТО НА ИНОВАЦИИТЕ И РАСТЕЖА:**

**(ТЕОДОР МИХАЙЛОВ)**